**Сіз шынымен кімге тәуелдісіз?**

***«Бұл қызметке өзіміз қабілеттіміз деп ойлайтындай еш негізіміз жоқ. Біздегі бар қабілеттілік өзімізден емес, Құдайдан.»***

***Қорынттықт. 2-хат 3:5***

Ағылшын ақыны Джон Гей: «Жалғыз сенімді тәуелділік – өзіңізге деген тәуелділік» деп жазған еді. Сіздің ойыңызша, оның айтқаны дұрыс па?

Көптеген адамдар мына бір идеяға сенеді: мен өз өмірімді өз бетімше жасауым керек; Мен өзімнен басқа ешкімге де, ештеңеге де сенім арта алмаймын.

Алайда бұл Исаның ілімдеріне сәйкес келмейді.

Кейде тіпті Исаның соңынан еретін адамдар да өз өмірлерінде Исаға басшылық бермей, бәрін өз күштерімен істегілері келеді. Мадақтау тобының жетекшісі Брэндон бірде былай деді: «Иса әрқашан да көмекке келеді, алайда мәселе мынада: біз өз—өзімізге Оған қарағанда көбірек көмекке келеміз».

Иса толығымен Құдай болса да, Ол өзі жіберілген істі орындау үшін Әкесіне арқа сүйеді. Ол шәкірттеріне: «Менің Әкеммен, Әкемнің Менімен тығыз байланыста екенімізге сеніңдер!» және «Өзімді Жібергеннің еркін іске асырып, Оның тапсырғанын толық орындау Маған «нәр» болады» деді (Жохан 14:11; Жохан 4:34).

Әрине, Иса біздің Құдай емес екенімізді білді. Оның көкке қайтатын уақыты жақындағанда, Ол шәкірттерінің мазасызданғанын сезді. Ол оларға былай деді: «Мен көктегі Әкемнен сендермен мәңгі бірге болатын Қамқоршыны жіберуін өтінемін» (Жохан 14:16). Исаның шәкірті Петір былай деп түсіндірді: «Әрқайсың күнәларыңның кешірілуі үшін теріс жолдан қайтып, Иса Мәсіхтің атымен м шомылдыру рәсімінен өтіңдер! Сонда сендер Құдайдың сыйын — Оның Киелі Рухын қабылдайсыңдар. 39Себебі бұл уәде сендерге, балаларыңа және алыстағылардың бәріне: Құдайымыз — Жаратқан Ие шақыратын барлығына да арналған.» ( Елшілердің істері 2:38—39). Елшілердің істері 1:8-де уәде етілгендей, “ Бірақ Киелі Рух өздеріңе қонғанда Оның құдіретін қабылдайсыңдар”,— делінген. Әрқашан да Киелі Рухты еске алыңыз. «Бұл қызметке өзіміз қабілеттіміз деп ойлайтындай еш негізіміз жоқ. Біздегі бар қабілеттілік өзімізден емес, Құдайдан.» (Қорынттықтарға 2-хат 3:5).